b'\n_START_ARTICLE_\nTrine Skei Grande\n_START_SECTION_\nBakgrunn og yrkeskarriere\n_START_PARAGRAPH_\nTrine Skei Grande er datter av byggmester, kunstner og trekkspillmusiker Helge Grande._NEWLINE_Hun gikk samfunnsfaglig linje ved Namsos videreg\xc3\xa5ende skole 1986\xe2\x80\x931988 og har grunnfag i sosial\xc3\xb8konomi fra Universitetet i Trondheim fra 1989, mellomfag i statsvitenskap fra Universitetet i Oslo fra 1991 og grunnfag i historie fra Universitetet i Oslo fra 1992._NEWLINE_Grande var frilansjournalist i Namdal Arbeiderblad 1984\xe2\x80\x931988, l\xc3\xa6rer ved Hunn skole i Overhalla i 1989, adjunkt ved Levanger videreg\xc3\xa5ende skole 1992\xe2\x80\x931994, foreleser i sosialfag ved H\xc3\xb8gskolen i Levanger i 1993, informasjonssekret\xc3\xa6r i Norsk Studentunion 1994\xe2\x80\x931995, generalsekret\xc3\xa6r i Norges Bygdeungdomslag 1995\xe2\x80\x931997 og generalsekret\xc3\xa6r i Landsr\xc3\xa5det for Norges barne- og ungdomsorganisasjoner 1997\xe2\x80\x931999._NEWLINE_I midten av 1990-\xc3\xa5rene flyttet hun fra Nord-Tr\xc3\xb8ndelag til Oslo, hvor hun bor i dag.\n_START_SECTION_\nPolitisk arbeid\n_START_PARAGRAPH_\nGrande var leder i Nord-Tr\xc3\xb8ndelag Unge Venstre 1987\xe2\x80\x931989, valgkampsekret\xc3\xa6r i Nord-Tr\xc3\xb8ndelag Venstre i 1989, medlem av Unge Venstres sentralstyre 1989\xe2\x80\x931991, politisk sekret\xc3\xa6r i Venstre i 1990, kampanjesekret\xc3\xa6r i Unge Venstre i 1990, leder i Norges Venstrekvinnelag 1990\xe2\x80\x931992 og medlem av Nord-Tr\xc3\xb8ndelag fylkesting 1991\xe2\x80\x931995. Grande var senere leder i Oslo Venstre 1997\xe2\x80\x932000, medlem av Oslo bystyre 1997\xe2\x80\x932003 og Oslos byr\xc3\xa5d for kultur og utdanning 2000\xe2\x80\x932001._NEWLINE_Grande var medlem av Venstres sentralstyre 1990\xe2\x80\x932000 og 1. nestleder 2000\xe2\x80\x932010 f\xc3\xb8r hun ble valgt til ny leder etter Lars Sponheim i 2010. Grande er ogs\xc3\xa5 parlamentarisk leder fra 2009, hvilket hun ogs\xc3\xa5 var i perioden 2001\xe2\x80\x932005._NEWLINE_I 2017 var hun partiets f\xc3\xb8rstekandidat til Stortingsplass fra Oslo foran Ola Elvestuen og Guri Melby.'